|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

Šerloko Holmso statula Šveicarijoje
Pagal pradinį autoriaus planą, Holmsas turėjo žūti kovoje prie Raichenbacho krioklio, tačiau skaitytojams prašant vėliau buvo „atgaivintas"
Šerloko Holmso memorialinė lenta prie Raichenbacho krioklio
**Šerlokas Holmsas** (*Sherlock Holmes*) – škotų rašytojo ir gydytojo Artūro Konano Doilio sukurtas literatūrinis herojus, XIX–XX a. pradžios detektyvas. A. Konan Doilio kūriniai aprašantys šio detektyvo nuotykius yra tapę detektyvo žanro klasika. Manoma, kad veikėjui pavardę A. Konanas Doilis parinko rašytojo O. V. Holmso (1809–1894) garbei.

Pasak A. Konan Doilio, Šerlokas Holmsas gyveno Londone Baker Street 221B, tarp 1881 ir 1903 m. Daug laiko Š. Holmsas praleidžia su savo draugu ir kolega daktaru Vatsonu.

Prototipas
----------

Šerloko Holmso prototipas, suteikęs įžymiajam sekliui savo išvaizdą ir būdo bruožus – Edinburgo universiteto profesorius, Karališkosios ligoninės chirurgas Džozefas Belas (*Joseph Bell*). Žinoma, kad profesorius gimė 1837 m. Artūras Konan Doilis, prieš tapdamas rašytoju, tame pačiame universitete studijavo mediciną ir buvo vienas iš jo mokinių. Neretai profesorius, tik žvilgtelėjęs į pacientą, galėdavo apie šį daug ką papasakoti. Dž. Belas mėgdavo savo studentų klausinėti, kokią nuomonę jie susidarę apie vieną ar kitą pacientą. Paskui paaiškindavo, kad taip susiglamžę ir nutrintos kelnės išduoda batsiuvį, kuris diena iš dienos sėdi savo dirbtuvėlėj ir tarp kojų laiko taisomą avalynę, o įprotis būti patalpoje su kepure išduoda kariškius. Dažniausiai jis būdavo teisus.

Dž. Belas tapo pirmuoju sekliu – konsultantu, kurio paslaugomis ir dedukciniais sugebėjimais ne kartą pasinaudojo policija. Pats Belas atidžiai sekė Šerloko Holmso nuotykius ir konsultavo šių apsakymų autorių.
Įžymiajam sekliui Holmso pavardė buvo suteikta pagerbiant amerikiečių rašytoją ir žurnalistą Oliverį Vendelą Holmsą (*Oliver Wendell Holmes*), su kuriuo A. Konan Doilis žaisdavo kriketą.

Baker Street
------------

Baker Street 221B yra gatvė Londone. Ji žymi tuo, kad, pasak Konan Doilio, jame gyveno jo apsakymų personažas Šerlokas Holmsas. Tačiau tai tėra tik tariamas adresas, nes 221B niekada nebuvo gyvenamojo pastato. Tais laikais Baker gatvė baigėsi tik ties 100 numeriu. Šiame 221B name nuo 1990 m. yra įsikūręs privatus Šerloko Holmso muziejus.

Kūriniai
--------

### Kūriniai, kurių herojus yra Šerlokas Holmsas

* Antroji dėmė
* Arsenijus Lupenas prieš Šerloką Holmsą
* Atsitikimas tuščiame name
* Baimės slėnis
* Baskervilių šuo (orig. – *The Hound of the Baskervilles*)
* Berilų diadema
* Biržos klerkas
* Boskombo slėnio paslaptis
* Briuso ir Partingtono brėžiniai
* Dama su šydu
* Dažų pirklys išėjo poilsio…
* Geltonasis veidas
* „Glorija Skot" (orig. – *The Adventure of the Gloria Scott*)
* Graikas vertėjas
* Inžinieriaus nykštys
* Išbalęs kareivis (Nublyškęs kareivis)
* Įvykis senajame Šoskume
* Juodasis Piteris
* Jūrų sutartis
* Kartoninė dėžutė
* Keturių ženklas
* Keturpėsčias žmogus
* Kilmingasis klientas
* Kilmingasis viengungis
* Kraujo spalvos etiudas
* Kreivalūpis
* Ledi Frensis Karfeks dingimas
* Liūto karčiai
* Luošys
* Margoji juosta
* Masgreivų giminės apeiga
* Mazarinio brangakmenis
* Mėlynasis karbunkulas
* Nublyškęs kareivis
* Nuolatinis pacientas
* Paskutinė Holmso byla
* Paskutinis nusilenkimas
* Paslaptinga šalis
* Penkios apelsino sėklos
* Raudonasis ratas
* Raudonplaukių lyga
* Raudonplaukių studija
* Raudonu ant balto (Purpurinių atspalvių etiudas)
* Reigeito mįslė
* Sasekso vampyras
* Sidabras
* Skandalas Bohemijoje
* Šerlokas Holmsas marinamas
* Šokantys žmogiukai
* Tapatybės nustatymas
* „Trijų frontonų" vila
* Trys Geridebai
* Trys studentai
* Toro tilto mįslė
* Variniai Bukai
* Velnio koja
* Visterijų lodžoje
* ir kiti…

### Kiti kūriniai, kuriuose aptinkamas Šerlokas Holmsas

* Džekas Mėsinėtojas: nežinomas daktaro Votsono rankraštis, arba romanas apie baimę (aut. Eleris Kvinas; alt. p. „Džekas mėsinėtojas")

|  |  |
| --- | --- |
|  | **Vikiteka: Šerlokas Holmsas** – vaizdinė ir garsinė medžiaga  |